Den mandlige blotter, der onsdag var på spil i Aalborg-forstaden Skalborg, er blevet anholdt. Det oplyser Nordjyllands Politi på Twitter. Manden har ifølge vidner huseret i området i flere måneder, og onsdag aften viste han sig så igen. - En hundelufter ser, at han gemmer sig bag en busk, og at han trækker sine bukser ned, siger vagtchef Karsten Højrup Kristensen fra Nordjyllands Politi. Manden blev set onsdag aften omkring klokken 18 ved den gamle dyrskueplads på Dallvej i Skalborg. Takket være henvendelser fra borgere, som torsdag har set efterlysningen af manden, er han nu anholdt.

Opsummering:
Politiet har anholdt den blotter, der onsdag var på spil i Skalborg.